Ir-Regolament tal-Kunsill (KEE) Nru 1492/81
tad-19 ta' Mejju 1981
dwar il-konklużjoni tal-ftehim fuq it-test bil-lingwa Griega tal-ftehim bejn il-Komunità Ekonomika Ewropea, il-Konfederazzjoni Svizzera u r-Repubblika tal-Awstrija dwar l-estensjoni tal-applikazzjoni tar-regoli dwar it-transitu Komunitarju
IL-KUNSILL TAL-KOMUNITAJIET EWROPEJ,
Wara li kkunsidra t-trattat li jistabbilixxi l-Komunità Ekonomika Ewropea, u b'mod partikolari Artikolu 113 tiegħu,
Wara li kkunsidra r-rakkomandazzjoni mill-kummissjoni,
Billi, bħala konsegwenza ta' l-adeżjoni tagħha mal-komunità, ir-Repubblika Ellenika hija marbuta mill-ftehim bejn il-Komunità Ekonomika Ewropea, il-Konfederazzjoni Svizzera u r-Repubblika tal-Awstrija dwar l-estensjoni tal-applikazzjoni tar-regoli dwar it-transitu komunitarju [1], iffirmat fit-12 ta' Lulju 1977;
Billi dak il-ftehim huwa miktub bil-lingwa Daniża, Franċiża, Ġermaniża, Ingliża, Olandiża u Taljana, filwaqt li s-sitt testi huma kollha ugwalment awtentiċi;
Billi issa huwa meħtieg li t-test bil-lingwa Griega jingħata valur ugwali għal dak tat-testi l-oħra msemmija hawn fuq;
Billi l-ftehim dwar it-test bil-lingwa Griega tal-ftehim tat-12 ta'Lulju 1977 għandu jigi approvat,
ADOTTA DAN IR-REGOLAMENT:
Artikolu 1
Il-ftehim dwar it-test bil-lingwa Griega tal-ftehim bejn il-Komunità Ekonomika Ewropea, il-Konfederazzjoni Svizzera u r-Repubblika tal-Awstrija dwar l-estensjoni tal-applikazzjoni tar-regoli dwar it-transitu Komunitarju qiegħed b'hekk jigi approvat f'isem il-komunità.
It-test tal-ftehim qed jigi mehmuż ma' dan ir-regolament.
Artikolu 2
Il-President tal-Kunsill għandu jagħti n-notifika prevista f'Artikolu 2 tal-Ftehim [2].
Artikolu 3
Dan ir-regolament għandu jidħol fis-seħħ fit-tielet jum li jigi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-19 ta' Mejju 1981.